Imtella' Awwissu 3, 2021 - Aġġornata 3 Ta' Awwissu, 2021 12:33pm Fl-aħħar 24 siegħa feġġew 69 każ ġdid ta' Covid-19 waqt li fiequ 134. Dan ifisser li n-numru ta' każijiet attivi niżel għal 1,544. Fl-Isptar Mater Dei hemm 31 pazjent li qed jingħataw il-kura minħabba l-Covid. Minnhom 5 jinsabu fit-Taqsima tal-Kura Intensiva (ITU). Il-każijiet il-ġodda feġġew minn 3,157 'swab test' li tellgħu t-total ta' testijiet għal 1,099,963. In-numru ta' persuni li ħadu l-virus issa tela' għal 34,508. Dawk li, skont l-awtoritajiet, irkupraw mill-pandemija jlaħħqu t-32,145. Sal-bieraħ kienu ngħataw 762,832 doża tal-vaċċin bi 400,760 ikunu l-ewwel doża. In-numru ta' dawk li ħadu t-tilqima b'mod komplut tela' għal 385,049. Mit-64 każ ġdid li tħabbru lbieraħ l-età medja kienet ta' 34 sena. In-numru tal-vittmi tal-Covid baqa' 423.